钦定古今图书集成/明伦汇编/皇极典/第162卷 > 性理会通 > 《孝宗》
## 钦定古今图书集成/明伦汇编/皇极典/第162卷 > 性理会通 > 《孝宗》

问：“或言，孝宗于内殿置御屏，书天下监司、帅臣、郡守
姓名，作揭帖于其上，果否？”朱子曰：“有之。孝宗是甚次
第。英武刘恭甫奏事便殿，常见一马在殿庭间不动，
疑之。一日问王公明，公明曰：‘此刻木为之者，上万机
之暇即御之，以习据鞍骑射故也’。”

孝宗小年极钝，高宗一日出对廷臣云：“夜来不得睡。”
或问何故，云：“看小儿读书念不得，甚以为忧。”某人进
云：“帝王之学，只要知兴亡治乱，初不在记诵上。意方
少解，后来却恁地聪明。